רפאל חייא פונטרימולי

הרב רפאל חייא פונטרימולי היה רב באזמיר, מדפיס, ומחבר הספר מעם לועז על מגילת אסתר.
 ביוגרפיה 
נולד לחיים בנימין פונטרימולי, מחבר ספר פתח הדביר ובנו של חייא פונטרימולי, מחבר שו"ת צפיחית בדבש.

נישא לנהמא סול קאדין, שנפטרה בט"ו בטבת ה'תרס"ג.המרכז לחקר התפוצות באוניברסיטת תל אביב,A World Beyond: Jewish Cemeteries in Turkey 1583-1990, אזמיר, Gurcesme, lot no. h-4 Stone no. 117. הקים בית דפוס באזמיר שם הדפיס בין השאר את ספרו קדושת היום. כמו כן הדפיס את ספרו של הרב חיים שונשול, שמחה לאיש.

נפטר בגיל 39 ביום כ"ז בתמוז שנת ה'תר"ל (1870), ונקבר באזמיר. כחודש לאחריו נפטר אחיו הגדול, הרב ישעיה יוסף פונטרימולי, שניהם בחיי אביהם.

תשובה ממנו נדפסה בספר אשר לשלמה לרבי שלמה יפה אשכנזי (דף ג ע"א - דף ה ע"ב). כמו כן, אביו, הרב חיים בנימין פונטרימולי, מזכירו מספר פעמים בספרו פתח הדביר.

 ספריו 
 ספר מעם לועז דיקלארו על מגילת אסתר (בלאדינו; אזמיר תרכ"ד, סאלוניקו תרכ"ז, קונסטנטינאפולה תרנ"ט): ספר בסדרת הספרים ילקוט מעם לועז, ובו פירוש על מגילת אסתר.דב הכהן, אוצר הספרים בלאדינו 1490–1960: ביבליוגרפיה מחקרית מוערת, 2022, עמ' 182–193 () הספר תורגם בידי הרב שמואל קרויזר ונדפס כחלק מילקוט מעם לועז.
 קדושת היום (אזמיר תרי"ח ותר"ם). שני פרקי מוסר בלאדינו; לראש השנה - על מעשה העקדה וליום הכיפורים על מעשה יונה הנביא.דב הכהן, אוצר הספרים בלאדינו 1490–1960: ביבליוגרפיה מחקרית מוערת, 2022, עמ' 204 ()
 שבחי האר"י זלה"ה שלושה פרקי מוסר שאינם משבחי האר"י הידועים.

 קישורים חיצוניים 
 ספריו 



  (סריקה נוספת באוניברסיטת וושינגטון בסיאטל)


 הערות שוליים 

קטגוריה:האימפריה העות'מאנית: רבנים
קטגוריה:רבנים: אחרונים
קטגוריה:איזמיר: רבנים
קטגוריה:רבנים ספרדיים